गौरिका ४८ औं स्थानमा
ओलम्पियन गौरिका सिंहले दक्षिण कोरियाको ग्वाङजुमा भइरहेको १८ औं फिना विश्व पौडी च्याम्पियनसिपमा मंगलबार २ सय मिटर फ्रि–स्टाइल २ मिनेट १३ सेकेन्डमा पूरा गरेकी छन् । यससँगै उनले ४८ औं स्थानमा रहेर उक्त स्पर्धा पूरा गरिन् ।
काठमाडौँ — ओलम्पियन गौरिका सिंहले दक्षिण कोरियाको ग्वाङजुमा भइरहेको १८ औं फिना विश्व पौडी च्याम्पियनसिपमा मंगलबार २ सय मिटर फ्रि–स्टाइल २ मिनेट १३ सेकेन्डमा पूरा गरेकी छन् । यससँगै उनले ४८ औं स्थानमा रहेर उक्त स्पर्धा पूरा गरिन् ।नाम्बु इन्टरनेसनल एक्वाटिक सेन्टरमा सम्पन्न उक्त स्पर्धामा आफ्नो हिटमा पहिलो स्थानमा रहे पनि गौरिका समयको आधारमा सेमिफाइनलमा छनोट हुन असफल रहिन् । ६१ खेलाडी सहभागी उक्त स्पर्धामा उनले आफ्नै नामको २:११:९४ मिनेटको राष्ट्रिय कीर्तिमान तोड्न पनि नसके पनि ६१२ फिना प्वाइन्ट जोडेकी छन् । उनले दुई वर्षअघि सातदोबाटोमा सम्पन्न २० औं राष्ट्रिय पौडीमा कीर्तिमान बनाएकी थिइन् । १६ वर्षीया उनले १ सय मिटर फ्रि–स्टाइलमा बिहीबार प्रतिस्पर्धा गर्नेछिन् ।विश्व च्याम्पियनसिपमा गौरिकासहित सोफिया शाहले महिला तथा अलेक्जेन्डर शाह र शुभम श्रेष्ठले पुरुषतर्फ नेपालको प्रतिनिधित्व गरिरहेका छन् । अघिल्लो दिन शुभमले १ सय मिटर ब्रेस्टस्ट्रोक १ः११ः७४ मिनेटमा पूरा गरेका थिए । त्यसमा उनी ८७ पौडीवाजमध्ये ८४ औं स्थानमा रहे । चारै खेलाडीले २–२ स्पर्धामा प्रतिस्पर्धा गर्दैछन् ।